b'\n_START_ARTICLE_\nBrittany Pierce\n_START_SECTION_\nEnsimm\xc3\xa4inen tuotantokausi\n_START_PARAGRAPH_\nBrittany esitell\xc3\xa4\xc3\xa4n cheerleaderina, joka liittyy glee-klubiin yhdess\xc3\xa4 Quinn Fabrayn (Dianna Agron) ja Santana Lopezin (Naya Rivera) kanssa. Alun perin kolmikon ideana oli auttaa cheerleading-valmentajaa tuhoamaan kuoro sis\xc3\xa4lt\xc3\xa4 p\xc3\xa4in, mutta teht\xc3\xa4v\xc3\xa4n p\xc3\xa4\xc3\xa4tytty\xc3\xa4, he kaikki j\xc3\xa4\xc3\xa4v\xc3\xa4t. Brittany paljastaa, ett\xc3\xa4 h\xc3\xa4nell\xc3\xa4 on ollut seksisuhde Santanan kanssa. Jaksossa "\xc3\x84\xc3\xa4ni k\xc3\xa4he\xc3\xa4n\xc3\xa4" h\xc3\xa4n tapailee Kurt Hummelia (Chris Colfer) parin p\xc3\xa4iv\xc3\xa4n ajan, joka sattuu olemaan koulun ainoa poika, jonka kanssa h\xc3\xa4n ei ole viel\xc3\xa4 muhinoinut. Tuotantokausi p\xc3\xa4\xc3\xa4ttyy h\xc3\xa4nen, ja muiden Uusien Tuulien h\xc3\xa4vi\xc3\xb6\xc3\xb6n aluekisoissa Vocal Adrenalinelle.\n_START_SECTION_\nToinen tuotantokausi\n_START_PARAGRAPH_\nToisen kauden jaksossa "Duettoja", Brittany pyyt\xc3\xa4\xc3\xa4 Santanaa h\xc3\xa4nen duettoparikseen kuoron kilpailuun, kun he ovat muhinoimassa. Santana torjuu h\xc3\xa4net, joten Brittany yritt\xc3\xa4\xc3\xa4 saada h\xc3\xa4net mustasukkaiseksi alkamalla seurustella kuoron j\xc3\xa4senen, Artie Abramsin (Kevin McHale) kanssa. H\xc3\xa4n makaa Artien kanssa, mutta Santana kertoo Artielle, ett\xc3\xa4 Brittany k\xc3\xa4ytti h\xc3\xa4nt\xc3\xa4 vain hyv\xc3\xa4kseen, mik\xc3\xa4 aiheuttaa parin eroamaan. Brittanyn suhde Artieen jatkaa kehityst\xc3\xa4\xc3\xa4n; jaksossa "Ensisuudelmat" pari menee uudelleen treffeille, ja jaksossa "Furt" he ovat taas yhdess\xc3\xa4. Jaksossa "Seksikk\xc3\xa4\xc3\xa4t", Santana my\xc3\xb6nt\xc3\xa4\xc3\xa4 oikeat tunteensa Brittanya kohtaan. Vaikka Santana pelk\xc3\xa4\xc3\xa4 joutuvansa koulussaan h\xc3\xa4pe\xc3\xa4paaluksi ollessaan samasukupuolisessa suhteessa, h\xc3\xa4n tunnustaa olevansa rakastunut Brittanyyn. Brittany kuitenkin toteaa, ett\xc3\xa4 h\xc3\xa4n rakastaa my\xc3\xb6s Artieta, ja ei koskaan tekisi mit\xc3\xa4\xc3\xa4n mik\xc3\xa4 satuttaisi h\xc3\xa4nt\xc3\xa4.\n_START_SECTION_\nKolmas tuotantokausi\n_START_PARAGRAPH_\nKolmannella kaudella Brittany pyrkii oppilaskunnan puheenjohtajaksi, voittaen vaalit ja kukistamalla Kurtin \xc3\xa4\xc3\xa4nestyksess\xc3\xa4. Brittany ja Santana liittyv\xc3\xa4t Troubletonesiin, McKinleyn kilpailevaan tytt\xc3\xb6kuoroon, ja alkavat seurustella; kun Santana avautuu suuntautumisestaan Finnille, he ovat avoimia suhteestaan. Kaksikko palaa takaisin Uusiin Tuuliin, kun Troubletonesit h\xc3\xa4vi\xc3\xa4v\xc3\xa4t heille alueellisissa. Santana l\xc3\xa4hett\xc3\xa4\xc3\xa4 Brittanylle laulavan yst\xc3\xa4v\xc3\xa4np\xc3\xa4iv\xc3\xa4kortin jaksossa "Rakkauden asialla", ja he suutelevat j\xc3\xa4lkeenp\xc3\xa4in. Jaksossa "Diskokuume nousee", huolissaan Santanan tulevaisuuden suunnitelmista, Brittany saa idean pyyt\xc3\xa4\xc3\xa4 Suea (Jane Lynch) j\xc3\xa4rjest\xc3\xa4m\xc3\xa4\xc3\xa4n Santanalle t\xc3\xa4yden stipendin cheerleading collegeen. Oltuaan vuoden tekem\xc3\xa4tt\xc3\xa4 mit\xc3\xa4\xc3\xa4n oppilaskunnan puheenjohtajana, Brittany j\xc3\xa4rjest\xc3\xa4\xc3\xa4 dinosaurus-teemaiset tanssiaiset. Kauden viimeisess\xc3\xa4 jaksossa, Brittany paljastaa, ett\xc3\xa4 h\xc3\xa4nen arvosanansa ovat niin huonot ettei h\xc3\xa4n valmistu, ja joutuu k\xc3\xa4ym\xc3\xa4\xc3\xa4n seniorivuotensa uudelleen.\n_START_SECTION_\nNelj\xc3\xa4s tuotantokausi\n_START_PARAGRAPH_\nNelj\xc3\xa4nnen kauden ensimm\xc3\xa4isess\xc3\xa4 jaksossa Brittany kilpailee ykk\xc3\xb6ssolistin paikasta muiden Uusien Tuulien j\xc3\xa4senten kanssa, mutta h\xc3\xa4vi\xc3\xa4\xc3\xa4 Blainelle (Darren Criss). T\xc3\xa4m\xc3\xa4n j\xc3\xa4lkeen h\xc3\xa4n h\xc3\xa4vi\xc3\xa4\xc3\xa4 Blainelle uudestaan pyrkiess\xc3\xa4\xc3\xa4n toiseksi vuodeksi oppilaskunnan puheenjohtajaksi. Santana eroaa virallisesti Brittanyn kanssa, koska h\xc3\xa4n tuntee, ettei heid\xc3\xa4n et\xc3\xa4suhteensa toimi, vaikka kaksikko pysyy yst\xc3\xa4vin\xc3\xa4. H\xc3\xa4n alkaa yst\xc3\xa4vysty\xc3\xa4 Sam Evansin (Chord Overstreet) kanssa, ja my\xc3\xb6hemmin he alkavat seurustella. Santana palaa takaisin yrityksiss\xc3\xa4\xc3\xa4n erottaa heid\xc3\xa4t, kuitenkin ep\xc3\xa4onnistuen. Brittany vierailee MIT:ss\xc3\xa4, jossa h\xc3\xa4net nimitet\xc3\xa4\xc3\xa4n matemaattiseksi neroksi. Palatessaan Limaan, h\xc3\xa4nest\xc3\xa4 tulee ylimielinen, h\xc3\xa4n kielt\xc3\xa4ytyy esiintym\xc3\xa4st\xc3\xa4 aluekisoissa, lopettaa cheerleadingin ja eroaa Samin kanssa. Kun Will ja Sue eiv\xc3\xa4t saa Brittanya muuttamaan asennettaan, Sam saa Santanan palaamaan Limaan. Puhuttuaan Santanan kanssa, Brittany p\xc3\xa4\xc3\xa4tt\xc3\xa4\xc3\xa4 esiinty\xc3\xa4 aluekisoissa. Brittany paljastaa kuorolle, ett\xc3\xa4 h\xc3\xa4nelle on tarjottu p\xc3\xa4\xc3\xa4sy\xc3\xa4 MIT:iin ja toimittaa tunteelliset hyv\xc3\xa4stit, sill\xc3\xa4 h\xc3\xa4n l\xc3\xa4htee heti aluekisojen j\xc3\xa4lkeen.\n_START_SECTION_\nMusiikkiesitykset\n_START_PARAGRAPH_\nBrittany esiintyy monissa sarjan musiikkinumeroissa, vaikka h\xc3\xa4nell\xc3\xa4 ei ole sooloa ennen toista kautta. Toisen kauden toisessa jaksossa "Britney/Brittany", Brittany esitt\xc3\xa4\xc3\xa4 soolon "I\xe2\x80\x99m a Slave 4 U" ja "Me Against the Music" duettona Santanan kanssa. Brittanyn laulamat kappaleet on julkaistu singlein\xc3\xa4, ne on saatavilla digitaalisina latauksina ja ne ovat olleet sarjan soundtrack-albumeilla. Brittany laulaa ykk\xc3\xb6ssolistina Keshan kappaleessa "Tik Tok" jaksossa "Alkoholin vaarat". Entertainment Weeklyn Sandra Gonzalez kehui kaikkia jakson musiikkiesityksi\xc3\xa4 ja covereita. Tuotantokauden viimeisess\xc3\xa4 jaksossa, h\xc3\xa4n laulaa yhten\xc3\xa4 solisteista s\xc3\xa4keit\xc3\xa4 kuoron valtakunnallisten finaalin esityksess\xc3\xa4 "Light Up the World". Kolmannella kaudella, Brittanyn ensimm\xc3\xa4inen suuresitys on kolmannessa jaksossa "Aasialainen alisuoriutuja", miss\xc3\xa4 h\xc3\xa4n laulaa Beyoncen kappaleen "Run the World (Girls)". H\xc3\xa4n esitt\xc3\xa4\xc3\xa4 my\xc3\xb6s dueton Santanan kanssa "I Wanna Dance with Somebody (Who Loves Me)" jaksossa "Lapsuuden loppu".'